
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 434 


27 Μαΐου 2002 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Αναστολή χορήγησης οικοδομικών αδειών σε τμήμα 
του Ο.Τ. 126 (περ. 78) του εγκεκριμένου ρυμοτομι¬ 


κού σχεδίου Αθηνών (Ν. Αττικής). 1 

Τροποποίηση σχεδίου πόλης με χαρακτηρισμό ως πε¬ 
ζοδρόμων τμημάτων οδών του Δήμου Βόλου Ν. 
Μαγνησίας. 2 


ΑΠΟΦΑΣΕΙ Σ 

Αριθ. 50284/2404 (1) 

Αναστολή χορήγησης οικοδομικών αδειών σε τμήμα του 
Ο.Τ. 126 (περ. 78) του εγκεκριμένου ρυμοτομικού σχε¬ 
δίου Αθηνών (Ν. Αττικής). 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 152 (παρ. 5) και 159 (παρ. 
2) του από 14.7.1999 Π.Δ/τος «Κωδικοποίηση Βασικής 
Πολεοδομικής Νομοθεσίας» (Δ'580). 

2. Τις διατάξεις των παρ. 4.1,4.2 και 4.3 της περιπτ. Α 
του άρθρου 29 του Ν. 2831/2000 «Τροποποίηση των δια¬ 
τάξεων του Ν. 1577/1985 «Γενικός Οικοδομικός Κανονι¬ 
σμός» και άλλες πολεοδομικές διατάξεις» (Α' 140). 

3. Τις διατάξεις του άρθρου 99 (παρ. 3) του Ν. 
1892/1990 «Για τον εκσυγχρονισμό και την ανάπτυξη και 
άλλες διατάξεις» (Α' 101), άπως αντικαταστάθηκε με την 
παρ. 2 του άρθρου 7 του Ν. 2052/1992 «Μέτρα για την 
αντιμετώπιση του νέφους και πολεοδομικές ρυθμίσεις» 
(Α' 94) και με τη παρ. 22 του άρθρου 3 του Ν. 2242/1994 
«Πολεοδόμηση περιοχών δεύτερης κατοικίας σε Ζώνες 
Οικιστικού Ελέγχου, προστασία φυσικού και δομημένου 
περιβάλλοντος και άλλες διατάξεις» (Α' 162). 


4. Τις διατάξεις του άρθρου 29Ατου Ν. 1558/1985, «Κυ¬ 
βέρνηση και Κυβερνητικά Όργανα» (Α' 137), όπως αυτό 
προστέθηκε με το άρθρο 27 του Ν. 2081/1992 (Α' 154) και 
τροποποιήθηκε με την παρ. 2α του άρθρου 1 του Ν. 
2469/1997 (Α'38). 

5. ΤηνΥ6/31.10.2001 απόφαση του Πρωθυπουργού και 
της Υπουργού Περιβάλλοντος Χωροταξίας και Δημοσίων 
Έργων «Ανάθεση αρμοδιοτήτων Υπουργού Περιβάλλο¬ 
ντος Χωροταξίας και Δημοσίων Έργων στους Υφυπουρ¬ 
γούς Περιβάλλοντος Χωροταξίας και Δημοσίων Έργων» 
(Β' 1484). 

6. Τις 1933/2001 και 1376/2001 γνωμοδοτήσεις του δη¬ 
μοτικού συμβουλίου Αθηνών. 

7. Το υπ’ αριθ. 80/20.3.2002 υπηρεσιακό σημείωμα της 
Δ/νσης Πολεοδομικού Σχεδιασμού - Τμήμα Α'. 

8. Το γεγονός ότι από τις κανονιστικές διατάξεις της 
απόφασης αυτής δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Αναστέλλεται για ένα (1) χρόνο η χορήγηση οικοδο¬ 
μικών αδειών σε τμήμα του οικοδομικού τετραγώνου 126 
(περ. 78) του εγκεκριμένου ρυμοτομικού σχεδίου Αθηνών 
(Ν. Αττικής), όπως φαίνεται με στοιχεία ΑΒΓΔΕΖΗΘΙ- 
ΚΑΜΝΞΑ στο σχετικό πρωτότυπο τοπογραφικό διάγραμ¬ 
μα σε κλίμακα 1:1000, που θεωρήθηκε από τον Προϊστά¬ 
μενο της Διεύθυνσης Τυπογραφικών Εφαρμογών με την 
50284/2002 πράξη του και που αντίτυπό του σε φωτοσμί¬ 
κρυνση δημοσιεύεται με την παρούσα απόφαση. 

2. Της παραπάνω αναστολής εξαιρείται η χορήγηση οι¬ 
κοδομικών αδειών κατεδάφισης και επισκευής για λόγους 
ασφαλείας, χρήσεως και υγειινής των κτιρίων. 

3. Η ισχύς της παρούσας απόφασης αρχίζει από τη δη¬ 
μοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Μαΐου 2002 

Η ΥΦΥΠΟΥΡΓΟΣ 

ΡΟΔΟΥΛΑΖΗΣΗ 

Αριθ. 1584 (2) 

Τροποποίηίτη σχεδίου πόλης με χαρακτηρισμό ως πεζο¬ 
δρόμων τμημάτων οδών του Δήμου Βόλου Ν. Μαγνη¬ 
σίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 3 και 70 του Ν. Δ. της 
17.7.1923 (ΦΕΚ. 228 Α) «Περί σχεδίων πόλεων κ.λ.π.» 
όπως τροποποιήθηκε και συμπληρώθηκε μεταγενέστε¬ 
ρα. 

2. Τις διατάξεις του άρθρου 29 του Ν. 2831/2000 
(ΦΕΚ. 140 Α) «Περί τροποποίησης του Γενικού Οικοδομι¬ 
κού Κανονισμού (Ν. 1577/85) και άλλων διατάξεων.» 

3. Το εγκεκριμένο ρυμοτομικό σχέδιο πόλης του Δήμου 
Βόλου (ΦΕΚ 102/7.4.1930). 

4. Την Απόφαση 293/1999 του Δημοτικού Συμβουλίου 
Βόλου με την οποία αποφασίστηκε η πεζοδρόμηση τμή¬ 
ματος της οδού Χατζηαργύρη μεταξύ των οδών Ερμού 
και Πλάτωνος. 

5. Την Απόφαση 482/1999 του Δημοτικού Συμβουλίου 
Βόλου με την οποία αποφασίστηκε η πεζοδρόμηση τμη¬ 
μάτων οδών της πόλης. 

6. Την Απόφαση 195/2000 του ιδίου με την οποία απορ- 
ρίφθηκαν οι υποβληθείσες ενστάσεις. 

7. Τη θετική γνωμοδότηση 55/7/16.4.2002 του Περιφε¬ 
ρειακού Συμβουλίου Χωροταξίας Οικισμού και Περιβάλ¬ 
λοντος της ΔΙ.ΠΕ.ΧΩ. Θεσσαλίας. 

8. Το γεγονός ότι από τις κανονιστικές διατάξεις της 
Απόφασης αυτής δεν προκαλείται δαπάνη σε βάρος του 
Κρατικού Προϋπολογισμού και του οικείου Δήμου. 

Επειδή: 

1. Η προτεινόμενη τροποποίηση συμπληρώνειτο δίκτυο 
των πεζοδρόμων δημιουργώντας οδεύσεις σύνδεσης 
των κοινωφελών και των Κοινοχρήστων χώρων. 

2. Ανακουφίζεται το ήδη επιβαρημένο από την υπάρ- 
χουσα κυκλοφορία πολεοδομικό κέντρο της πόλης του 
Βόλου. 


3. Στις ενστάσεις που έχουν κατατεθεί κατά της Απόφα¬ 
σης 482/1999 διατυπώνονται γενικότητες, χωρίς ισχυρά 
επιχειρήματα για την στήριξη της απάρριψης του χαρα¬ 
κτηρισμού των πεζοδρόμων 

4. Μετά από συσχέτιση του θέματος με τη Γενική Μελέ¬ 
τη Μεταφορών και Κυκλοφορίας της πόλης του Βόλου 
προέκυψε ότι ο χαρακτηρισμός τμημάτων οδών ως πεζο¬ 
δρόμων, δεν έρχεται σε σύγκρουση με την παραπάνω με¬ 
λέτη η οποία εγκρίθηκε με την Απόφαση ΔΜΕΟ/Σ/0/411/ 
27.3.2000 από τη Γενική Γραμματεία Δημοσίων Έργων 
του Υ.ΠΕ.ΧΩ.Δ.Ε. Συγκεκριμένα οι οδοί όπως φαίνεται 
από τη μελέτη δεν αποτελούν κύριες ή δευτερεύουσες 
αρτηρίες ή συλλεκτήριες οδούς, ούτε στον βραχυχρόνιο 
σχεδίασμά αλλά ούτε και στον μακροχράνιο σχεδίασμά 
της περισχής μελέτης. Αντιθέτως ο χαρακτηρισμός σε πε¬ 
ζοδρόμους των συγκεκριμένων οδών διευκολύνει τον 
βραχυχρόνιο αλλά και τον μακροχράνιο σχεδίασμά του 
δικτύου των πεζοδρόμων πεζοποδηλατοδρόμων, αλλά 
και τον προτεινόμενων διαδρομών ποδηλάτων. Όσον 
αφορά την οδό Λεμάν (Ηρώων Πολυτεχνείου-Πανάκει- 
ας), δεν εμπίπτει στην περιοχή μελέτης της Γενικής Με¬ 
λέτης Μεταφορών και Κυκλοφορίας του Βόλου, βρίσκε¬ 
ται στην περιοχή των Αλυκών, αλλά θεωρούμε άτι ο χα¬ 
ρακτηρισμός της σε πεζόδρομο θα διευκολύνει την 
κίνηση των πεζών των οποίων η συγκέντρωση είναι μεγά¬ 
λη ιδιαίτερα του θερινούς μήνες, αποφασίζουμε: 

Την έγκριση τηςτροποποίησηςτου ρυμοτομικού σχεδί¬ 
ου Βόλου με χαρακτηρισμό ως πεζοδρόμων τμημάτων 
οδών του Δήμου Βόλου, όπως απεικονίζεται στα τρία το- 
πογραφικά διαγράμματα σε κλ. 1:1000 που συνέταξε η 
Πολιτικός Μηχανικός Τ. Ε. Παρασκευή Καραϊσκου και συ¬ 
νοδεύει την απόφαση αυτή. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 19 Απριλίου 2002 
Ο Γ ενικός Γ ραμματέας Περιφέρειας 
ΙΩΑΝΝΗΣ ΚΑΡΑΤΖΙΩΤΗΣ 

ΤΟΠΟΓΡΑΦΙΚΟ 4ΙΑΓΡΑΜΜΑ 
ΓΙΑ ΤΗΝ ΤΡΟΠΟΠΟΙΗΣΗ ΤΟΥ ΣΧΡΛΙΟΥ ΠΟΑΗΣ 


ΠΕΖΟΔΡΟΜΗΣΕΠ: 
ΤΜΗΜΑΤΩΝ ΟΔΩΝ ΤΗΣ ΠΟΑΗΣ 

ΚΛΙΜΑΚΑ 1:1000 



ΘΕΩΡΗΘΗΚΕ 



Ο ΠΡΟΪΣΤΑΜΕΝΟΣ Η ΣΥΝΤΑΕΑΣΣΑ 

ΤΟΠΟΓΡΑΦΙΚΟ ΔΙΑΓΡΑΜΜΑ 
ΓΙΑ ΤΗΝ ΤΡΟΠΟΠΟΙΗΣΗ ΤΟΥ ΣΧΕΔΙΟΥ ΠΟΛΗΣ 


ΠΕΖΟΔΡΟΜΗΣΕΙΣ; 
ΤΜΗΜΑΤΠΝ ΟΔΩΝ ΤΗΣ ΠΟΛΗΣ 


ΚΛΙΜΑΚΑ ΙϋΟΟΟ 

ΒΟΛΟΣ ΝΟΕΜΒΡΙΟΣ 200Ν'3ΐ_θ3^ν 





ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 












